BG Официален вестник на Европейския съюз L 330/88

РЕШЕНИЕ НА КОМИСИЯТА

от 14 декември 2009 година

относно финансова помощ от Европейския съюз за 2010 г. за някои референтни лаборатории на Общността в областта на опазване здравето на животните и живите животни

(нотифицирано под номер C(2009) 9965)

(само текстовете на английски, датски, испански, немски, френски и шведски език са автентични)

(2009/961/ЕС)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 31, параграф 1 от него,

като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), и по-специално член 32, параграф 7 от него,

като има предвид, че:

(1) Съгласно член 31, параграф 1 от Решение 2009/470/ЕО референтните лаборатории на Общността в областта на здравето на животните и живите животни могат да получават финансова помощ от ЕС.

(2) Регламент (ЕО) № 1754/2006 на Комисията от 28 ноември 2006 г. за определяне на подробни правила за отпускането на финансова помощ от Общността за референтни лаборатории на Общността за фуражи и храни и за ветеринарно-медицинския сектор (3) предвижда, че финансовата помощ от ЕС следва да се предоставя, ако одобрените работни програми се изпълняват ефикасно и бенефициерите представят цялата необходима информация в определените срокове.

(3) В съответствие с член 2 от Регламент (ЕО) № 1754/2006 връзката между Комисията и референтните лаборатории на Общността се определя в споразумение за партньорство, подкрепено от многогодишна работна програма.

(4) Комисията направи оценка на работните програми и съответните прогнозни бюджети за 2010 г., представени от референтните лаборатории на Общността.

(5) Съответно финансова помощ от ЕС следва да се предостави на референтните лаборатории на Общността, определени да изпълняват функциите и задълженията, предвидени в следните актове: — Директива 92/35/ЕИО на Съвета от 29 април 1992 г. за определяне на правила за контрол и мерките за борба с болестта африканска чума по конете (4), — Директива 92/66/ЕИО на Съвета от 14 юли 1992 г. за въвеждането на мерки на Общността за борба с нюкасълската болест (5), — Директива 92/119/ЕИО на Съвета от 17 декември 1992 г. за въвеждане на общи мерки на Общността за борба с някои болести по животните и на специфични мерки относно везикулозната болест по свинете (6), — Директива 93/53/ЕИО на Съвета от 24 юни 1993 г. за въвеждане на минимални мерки на Общността за борба с някои болести по рибите (7), — Директива 95/70/ЕО на Съвета от 22 декември 1995 г. относно въвеждане на минимални общностни мерки за контрол на някои болести по двучерупчестите мекотели (8), — Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (9), — Директива 2000/75/ЕО на Съвета от 20 ноември 2000 г. за определяне на условията за борба и ликвидиране на болестта син език (10), — Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (11), — Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за отмяна на Директива 92/119/ЕИО относно болестта на Тешен и африканската чума по свинете (12), — Директива 2003/85/ЕО на Съвета от 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и решения 89/531/ЕИО и 91/665/ЕИО, и за изменение на Директива 92/46/ЕИО (13), — Решение 96/463/ЕО на Съвета от 23 юли 1996 г. за определяне на референтния орган, отговарящ за сътрудничеството при унифицирането на методите за тестване и на оценяването на резултатите за чистопородни разплодни животни от рода на едрия рогат добитък (14), — Регламент (ЕО) № 882/2004 г. за бруцелоза, — Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (15), — Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (16), — Регламент (ЕО) № 180/2008 на Комисията от 28 февруари 2008 г. относно референтната лаборатория на Общността за болести по еднокопитните, различни от африканската чума по конете, и за изменение на приложение VII към Регламент (ЕО) № 882/2004 на Европейския парламент и на Съвета (17), — Регламент (ЕО) № 737/2008 на Комисията от 28 юли 2008 г. за определяне на референтните лаборатории на Общността за болести по ракообразните, бяс и туберкулоза по говедата, за установяване на допълнителни отговорности и задачи на референтните лаборатории на Общността за бяс и за туберкулоза по говедата и за изменение на приложение VII към Регламент (ЕО) № 882/2004 на Европейския парламент и на Съвета (18).

(6) Финансовата помощ за провеждането и организирането на семинари на референтните лаборатории на Общността следва да съответства и на правилата за допустимост, установени в Регламент (ЕО) № 1754/2006.

(7) В Регламент (ЕО) № 1754/2006 се определят правилата за допустимост на разходите във връзка с организирането на семинари от референтните лаборатории на Общността. С него се ограничава също така финансовата помощ до максимум тридесет и двама участници на семинар. Следва да се предоставят дерогации от това ограничение в съответствие с член 13, параграф 3 от Регламент (ЕО) № 1754/2006 на някои референтни лаборатории на Общността, които се нуждаят от подпомагане, за да се осигури присъствието на повече от тридесет и двама участници с оглед постигането на най-добър резултат от техните семинари. Дерогации могат да се предоставят, в случай че референтната лаборатория на Общността поеме ръководната роля и отговорността за организирането на семинар с друга референтна лаборатория на Общността.

(8) В съответствие с член 3, параграф 2, буква а) и член 13 от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (19) програмите за унищожаване и контрол на болести по животните (ветеринарни мерки) се финансират от Европейския фонд за гарантиране на земеделието (ЕФГЗ). Наред с това в член 13, втора алинея от посочения регламент се предвижда, че при надлежно обосновани извънредни случаи за мерки и програми, обхванати от Решение 2009/470/ЕО относно разходите във ветеринарната област, извършените разходи под формата на административни разходи и разходи за персонала от държавите-членки и бенефициерите на помощ от ЕФГЗ се поемат от фонда. За целите на финансовия контрол се прилагат членове 9, 36 и 37 от Регламент (ЕО) № 1290/2005.

(9) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

ПРИЕ НАСТОЯЩОТО РЕШЕНИЕ:

Член 1

За болестта африканска чума по конете ЕС предоставя финансова помощ на Laboratorio Central de Sanidad Animal de Algete, Algete (Madrid), Испания, за изпълнение на функциите и задълженията, посочени в приложение III към Директива 92/35/ЕИО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 150 000 EUR за периода от 1 януари до 31 декември 2010 г., от които максимум 50 000 EUR са предназначени за организирането на технически семинар, посветен на болестта африканска чума по конете.

Както е посочено в член 13, параграф 3 от Регламент (ЕО) № 1754/2006, лабораторията, посочена в първата алинея, има право да поиска финансова помощ за участието на максимум 50 участници в нейния семинар, посочен във втората алинея от настоящия член, когато тя организира семинар съвместно с друга организация.

Член 2

За нюкасълска болест ЕС предоставя финансова помощ на Veterinary Laboratories Agency (VLA), New Haw, Weybridge, Обединено кралство, за изпълнение на функциите и задълженията, посочени в приложение V към Директива 92/66/ЕИО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 88 000 EUR за периода от 1 януари до 31 декември 2010 г.

Член 3

За везикулозна болест по свинете ЕС предоставя финансова помощ на AFRC Institute for Animal Health, Pirbright Laboratory, Pirbright, Обединено кралство, за изпълнение на функциите и задълженията, посочени в приложение III към Директива 92/119/ЕИО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 120 000 EUR за периода от 1 януари до 31 декември 2010 г.

Член 4

За болести по рибите ЕС предоставя финансова помощ на Technical University of Denmark, National Veterinary Institute, Department of Poultry, Fish and Fur Animals, Århus, Дания за изпълнение на функциите и задълженията, посочени в приложение VI към Директива 2006/88/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 255 000 EUR за периода от 1 януари до 31 декември 2010 г.

Член 5

За болести по двучерупчестите мекотели ЕС предоставя финансова помощ на IFREMER, La Tremblade, Франция, за изпълнение на функциите и задълженията, посочени в приложение VI към Директива 2006/88/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросния институт за изпълнение на работната програма, и възлиза на максимум 105 000 ЕUR за периода от 1 януари до 31 декември 2010 г.

Член 6

За серологичен контрол на бесà ЕС предоставя финансова помощ на AFSSA, Laboratoire d’études sur la rage et la pathologie des animaux sauvages, Nancy, Франция, за изпълнение на функциите и задълженията, посочени в приложение II към Решение 2000/258/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 140 000 ЕUR за периода от 1 януари до 31 декември 2010 г.

Член 7

За болестта син език ЕС предоставя финансова помощ на AFRC Institute for Animal Health, Pirbright Laboratory, Pirbright, Обединено кралство, за изпълнение на функциите и задълженията, посочени в приложение II, част Б от Директива 2000/75/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 280 000 ЕUR за периода от 1 януари до 31 декември 2010 г.

Член 8

За класическа чума по свинете ЕС предоставя финансова помощ на Institut für Virologie der Tierärztlichen Hochschule Hannover, Hannover, Германия, за изпълнение на функциите и задълженията, посочени в приложение IV към Директива 2001/89/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросния институт за изпълнение на работната програма, и възлиза на максимум 385 000 ЕUR за периода от 1 януари до 31 декември 2010 г., от които максимум 25 000 EUR са предназначени за организирането на технически семинар, посветен на техниките на диагностициране на класическата чума по свинете.

Член 9

За болестта африканска чума по свинете ЕС предоставя финансова помощ на Centro de Investigación en Sanidad Animal, Valdeolmos, Madrid, Испания, за изпълнение на функциите и задълженията, посочени в приложение V към Директива 2002/60/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросния изследователски център за изпълнение на работната програма, и възлиза на максимум 140 000 ЕUR за периода от 1 януари до 31 декември 2010 г.

Член 10

За болестта шап ЕС предоставя финансова помощ на Institute for Animal Health, Pirbright Laboratory, от Biotechnology and Biological Sciences Research Council (BBSRC), Pirbright, Обединено кралство, за изпълнение на функциите и задълженията, посочени в приложение XVI към Директива 2003/85/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 350 000 ЕUR за периода от 1 януари до 31 декември 2010 г.

Член 11

За сътрудничество при унифицирането на методите за изпитване и на оценяването на резултатите за чистопородни разплодни животни от рода на едрия рогат добитък ЕС предоставя финансова помощ на INTERBULL Centre, Department of Animal Breeding and Genetics, Swedish University of Agricultural Sciences, Uppsala, Швеция, за изпълнение на функциите и задълженията, посочени в приложение II към Решение 96/463/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 150 000 ЕUR за периода от 1 януари до 31 декември 2010 г.

Член 12

За бруцелоза ЕС предоставя финансова помощ на AFSSA, Laboratoire d’études et de recherches en pathologie animale et zoonoses, Maisons-Alfort, Франция, за изпълнение на функциите и задълженията, посочени в член 32, параграф 2 от Регламент (ЕО) № 882/2004.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 240 000 ЕUR за периода от 1 януари до 31 декември 2010 г.

Член 13

За инфлуенца по птиците ЕС предоставя финансова помощ на Veterinary Laboratories Agency (VLA), New Haw, Weybridge, Обединено кралство, за изпълнение на функциите и задълженията, посочени в приложение VII към Директива 2005/94/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 380 000 ЕUR за периода от 1 януари до 31 декември 2010 г.

Член 14

За болести по ракообразните ЕС предоставя финансова помощ на Centre for Environment, Fisheries & Aquaculture Science (Cefas), Weymouth Laboratory, Обединено кралство, за изпълнение на функциите и задълженията, посочени в приложение VI, част I от Директива 2006/88/ЕО.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 140 000 ЕUR за периода от 1 януари до 31 декември 2010 г., от които максимум 30 000 EUR са предназначени за организирането на технически семинар относно болестите по ракообразните.

Член 15

За болести по еднокопитните, различни от африканската чума по конете, ЕС предоставя финансова помощ на AFSSA, Laboratoire d’études et de recherches en pathologie animale et zoonoses//Laboratoire d’études et de recherche en pathologie equine, Франция, за изпълнение на функциите и задълженията, посочени в приложението към Регламент (ЕО) № 180/2008.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 530 000 ЕUR за периода от 1 януари до 31 декември 2010 г., от които максимум 30 000 EUR са предназначени за организирането на технически семинар относно болестите по еднокопитните.

Член 16

За бяс ЕС предоставя финансова помощ на AFSSA, Laboratoire d’études sur la rage et la pathologie des animaux sauvages, Nancy, Франция, за изпълнение на функциите и задълженията, посочени в приложение I към Регламент (ЕО) № 737/2008.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 275 000 ЕUR за периода от 1 януари до 31 декември 2010 г., от които максимум 25 000 EUR са предназначени за организирането на технически семинар относно болестта бяс.

Член 17

За туберкулоза ЕС предоставя финансова помощ на Laboratorio de Vigilancia Veterinaria (VISAVET) към Facultad de Veterinaria, Universidad Complutense de Madrid, Madrid, Испания, за изпълнение на функциите и задълженията, посочени в приложение II към Регламент (ЕО) № 737/2008.

Финансовата помощ от ЕС е в размер на 100 % от допустимите разходи, определени в Регламент (ЕО) № 1754/2006, направени от въпросната лаборатория за изпълнение на работната програма, и възлиза на максимум 150 000 ЕUR за периода от 1 януари до 31 декември 2010 г.

Член 18

Адресати на настоящото решение са:

— за африканска чума по конете: Laboratorio Central de Sanidad Animal, Ministerio de Agricultura, Pesca y Alimentación, Ctra. De Algete km. 8, Valdeolmos, 28110, Algete (Madrid), Испания;

— за нюкасълска болест: Veterinary Laboratories Agency (VLA) Weybridge, New Haw, Addelstone Surrey KT15 3NB, Обединено кралство;

— за везикулозна болест по свинете: AFRC Institute for Animal Health, Pirbright Laboratory, Pirbright, Woking, Surrey GU24 ONF, Обединено кралство;

— за болести по рибите: the Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200 Århus, Дания;

— за болести по двучерупчестите мекотели: IFREMER, B.P. 133, 17390 La Tremblade, Франция;

— за серологичен контрол на бесà: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Франция;

— за болестта син език: AFRC Institute for Animal Health, Pirbright Laboratory, Pirbright, Woking, Surrey GU24 ONF, Обединено кралство;

— за класическа чума по свинете: Institut für Virologie der Tierärztlichen Hochschule, Bischofsholer Damm, 15 D-3000 Hannover, Германия;

— за африканска чума по свинете: Centro de Investigación en Sanidad Animal, Ctra. De Algete a El Casar, Valdeolmos 28130, Madrid, Испания;

— за болестта шап: AFRC Institute for Animal Health, Pirbright Laboratory, Pirbright, Woking, Surrey GU24 ONF, Обединено кралство;

— INTERBULL Centre, Department of Animal Breeding and Genetics SLU, Swedish University of Agricultural Sciences, Box: 7023; S-750 07 Uppsala, Швеция;

— за бруцелоза: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle, 94706 Maisons-Alfort Cedex, Франция;

— за инфлуенца по птиците: Veterinary Laboratories Agency, Weybridge, New Haw, Addelstone Surrey KT15 3NB, Обединено кралство;

— за болести по ракообразните: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Обединено кралство;

— за болести по еднокопитните: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle, 94706 Maisons-Alfort Cedex, Франция;

— за болестта бяс: AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Франция;

— за туберкулоза: VISAVET - Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040, Madrid, Испания.

Съставено в Брюксел на 14 декември 2009 година. За Комисията Androulla VASSILIOU Член на Комисията

(1) ОВ L 155, 18.6.2009 г., стр. 30.

(2) ОВ L 165, 30.4.2004 г., стр. 1.

(3) ОВ L 331, 29.11.2006 г., стр. 8.

(4) ОВ L 157, 10.6.1992 г., стр. 19.

(5) ОВ L 260, 5.9.1992 г., стр. 1.

(6) ОВ L 62, 15.3.1993 г., стр. 69.

(7) ОВ L 175, 19.7.1993 г., стр. 23.

(8) ОВ L 332, 30.12.1995 г., стр. 33.

(9) ОВ L 79, 30.3.2000 г., стр. 40.

(10) ОВ L 327, 22.12.2000 г., стр. 74.

(11) ОВ L 316, 1.12.2001 г., стр. 5.

(12) ОВ L 192, 20.7.2002 г., стр. 27.

(13) ОВ L 306, 22.11.2003 г., стр. 1.

(14) ОВ L 192, 2.8.1996 г., стр. 19.

(15) ОВ L 10, 14.1.2006 г., стр. 16.

(16) ОВ L 328, 24.11.2006 г., стр. 14.

(17) ОВ L 56, 29.2.2008 г., стр. 4.

(18) ОВ L 201, 30.7.2008 г., стр. 29.

(19) ОВ L 209, 11.8.2005 г., стр. 1.